મૂળ તારાપોર ઍટમિક પાવર સેન્ટરની બાજુમાં આવેલા ચિંચણ ગામના દશા પોરવાડ વૈષ્ણવ સુધીરભાઈના જન્મ અને ઉછેર મુંબઈમાં જ થયા છે. ચર્ચગેટની જયહિન્દ કૉલેજમાંથી બીકૉમ ગ્રૅજ્યુએટ બન્યા પછી તેમણે મુંબઈની ગવર્નમેન્ટ લૉ કૉલેજમાંથી એલએલબી કર્યું અને ઍડ્વોકેટ તરીકે પોતાની વકીલાત શરૂ કરી, પરંતુ ૨૫-૩૦ વર્ષો સુધી એકનું એક કામ કરી તેઓ કંટાળી ગયા હતા. એવામાં એક વાર અમેરિકન વીઝા માટે કરેલી તેમની ઍપ્લિકેશન રદ થઈ જતાં તેમને ખૂબ આઘાત લાગ્યો.